A-At Wassif -Xas akken di temnadṭ n At Wassif ur ttlusunt ara tqendurt n leqbayel ɣer berra, maεna mazal tilawin-nsen ṭṭfent deg uɛelleq n lfeṭṭa abeεda tin xfifen s llebsa-agi tamirant idyennulfan (tafransist), xas ulamma ur lsant ara taqendurt n leqbayel seg-sent tid yeqqaren akked tid ixeddmem, akken id-tenna Nna Dehbiya:"Tura ur ttlusunt ara tiqendiyyar am zik, maɛna ttɛelliqent lfeṭṭa s anda isent-yehwa."(1) -Xas akken tameṭṭut n leqbayel n tura di temnadṭ n At Wassif tettɛelliq lfeṭṭa lamaɛna d ayen xfifen am txatemt, timengucin akked yizurar tikwal rennunt tabzimt tamecṭuḥt, imi tilmeẓyin n tura ur ḥmilent ara ayen ẓẓayen, am akken id-yenna yiwen n uḥeddad:«tullas timecṭuḥin ur ḥmilent ara lḥağa ẓẓayen, am tεeṣṣabin n zik nxeddem-itent si 200 ar 300 n yegramen ma d tura nxeddem-itent azal n 80 n yegramen, imi tura ɣlayet ddunit, tislatin n tura ḥwağent ayen xfifen imi ɣlayet lfeṭṭa, uɣalent ur d-ssuturent ara lḥağa taqdimt akken ad seddrent yis-s, daɣen aqdim llant dit it-yettawin ur ssinent ara la valeur-is, yerna d tilawin timeqqranin it-yettawin fell-i am tebzimin akked tḥurab, ma d tilawin n tura ttlusunt le blan,ur ttawint ara lfeṭṭ-agi taberkant,llant tigad macaa llah ad tent-twaliḍ ad k-tini ad zenzeɣ iman-iw akken ad aɣeɣ lfeṭṭa.» (2) -Kra n ssdeq n leqbayel am uxelxal, ameclux akked tɛeṣṣabt d ubzim ttɛelliqent-tt kan teslatin di temnadṭ n At Wassif, yerna di tegnatin n lferḥ, akken id-yenna yiwen n uḥeddad belli ala tislatin id-yettasen ttaɣent neɣ kerrunt lfeṭṭa n zik.Akken daɣen id-mazal kra n temɣarin ṭṭfent deg uɛelleq n lfeṭṭa n zik am tmengucin n tfeleflin akked izurar n zik d yimeqyasen.(3) (1) Nna Dehbiya 76 n yiseggasen di leɛmer-is n At Wassif.